# Kutsu QLeap Turvallisuusseminaarin lehdistötilaisuuteen 30.6.2016

**Arvoisa median edustaja,**

*Kansainvälisten turvallisuusalan asiantuntijoiden kutsuseminaari käsittelee ajankohtaisia ja tulevaisuuden turvallisuusteemoja 29.6. Mikkelin Musiikkijuhlien ja Päämajasymposiumin yhteydessä.**QLeap Turvallisuusseminaarissa luodaan suuntaviivoja suomalaisen CBRNE-alan (Chemical, Biological, Radiological, Nuclear, Explosives) osaamiskehitykselle sekä määritellään osallistumisen mahdollisuuksia alan kansainväliseen toimintaan.*

*Kutsumme teidät lehdistötilaisuuteen seminaarin jälkeen torstaina 30.6.2016 noin klo 14.15. Lehdistötilaisuus järjestetään Mikaelin seminaaritilassa (2. kerros). Lehdistötilaisuuteen ei tarvitse ilmoittautua ennakkoon. Voitte olla yhteydessä kaikissa kysymyksissä alla oleviin yhteystietoihin ennen seminaaria ja sen aikana.*

Seminaarityöskentelyn pohjana on CBRNE Suomi ry:n ja kansallisen tason turvallisuusasiantuntijoiden yhdessä koostama, toimialan tulevaisuuden näkymiä ja mahdollisuuksia luotaava "CBRNE Case Study Finland". Monipuolisessa valmistelutyössä olennaisessa roolissa on ollut asiantuntijoiden arviointeihin perustuva näkemys keskeisistä turvallisuustrendeistä vuoteen 2025. Turvallisuuden toimintaympäristö on muuttumassa, mutta samalla muutokset tarjoavat korkeatasoiselle suomalaiselle osaamiselle uusia mahdollisuuksia. Suomi voi toimia monilla alueilla edelläkävijänä - hyviä esimerkkejä tästä voivat olla esimerkiksi joustava viranomaisten keskinäinen yhteistyö sekä suomalaisen huipputeknologian tehokas hyödyntäminen.

Tilaisuuden avaavat Etelä-Savon maakuntajohtaja **Pentti Mäkinen** ja Mikkelin kehitysyhtiö Miksei Oy:n toimitusjohtaja **Kari Paukkeri**. Seminaarin puheenjohtajana toimii emeritusprofessori **Jorma Heinonen**. Seminaarin tarkempi ohjelma liitteenä.

**Lisätietoja:**

CBRNE Suomi ry:n puheenjohtaja Juha Rautjärvi +358 407194360, [juha.rautjarvi@outlook.com](mailto:juha.rautjarvi@outlook.com)

Projektipäällikkö Heikki Silvennoinen, Mikkelin kehitysyhtiö Miksei Oy, +358 440 361 628, [heikki.silvennoinen@mikseimikkeli.fi](mailto:heikki.silvennoinen@mikseimikkeli.fi)

*Päämajasymposiumin järjestävät yhteistyössä Mikkelin Kehitysyhtiö Miksei Oy, CBRNE Suomi ry ja Etelä-Savon maakuntaliitto. Seminaari toteutetaan maakunnan kehittämisrahalla.*

Mikkelin kehitysyhtiö Miksei Oy luo työtä mikkeliläisille tukemalla yritysten kehitystä, kasvua ja vientiä. Miksei palvelee yrittäjiä liiketoimintasuunnitelman laatimisvaiheesta alkaen, kaikissa kehitysvaiheissa. Asiantuntijamme auttavat yrityksiä sijoittumaan, löytämään työvoimaa, kehittämään liiketoimintaa sekä luomaan kansallisia ja kansainvälisiä verkostoja. Lisää meistä [www.mikseimikkeli.fi](http://www.mikseimikkeli.fi)